3. ΝΟΜΟΘΕΤ. ΔΙΑΤΑΓΜΑ της 10/11 Μαΐου 1946 Περί καταρτίσεως των ισολογισμών των ανωνύμων Εταιρειών. Εκυρώθη δια του Ν.Δ. υπ' αρ.1304 της 29/31 Οκτ. 1949 περί κυρώσεως του Ν.Δ. της 10 Μαΐου 1946 περί καταρτίσεως των ισολογισμών κλπ. Άρθρον μόνον 1.Δια Β.Διαταγμάτων, προτάσει του Προέδρου της Κυβερνήσεως ή του Υπουργού του Συντονισμού και των Υπουργών Οικονομικών και Εθνικής Οικονομίας, δύναται να οροίζηται η προαιρετική ή η υποχρεωτική κατάρτισις των ισολογισμών των ανωνύμων εταιρειών προσηρμοσμένων προς τας νομισματικάς και οικονομικάς συνθήκας, τας δημιουργηθείσας εκ της υπό του Αναγκ. Νόμου 879/46 "περί σταθεροποιήσεως της δραχμής" επελθούσης διαρρυθμίσεως. 2.Δια των εν τη προηγουμένη παραγράφω 1 Β.Δ/μάτων καθορίσθησονται α)οι συντελεσταί προσαρμογής της αξίας κτήσεως των πάσης φύσεως περιουσιακών στοιχείων ως και οι συντελεσταί προσαρμογής των πάσης φύσεως αποθεματικών και κρατήσεων των ανωνύμων εταιρειών. Οι συντελεσταί ούτοι δύνανται να είναι διάφοροι δι' έκαστον είδος περιουσιακού στοιχείου, αποθεματικού ή κρατήσεως και διάφοροι αναλόγως του χρόνου κτήσεως ή δημιουργίας αυτών, β)οι συντελεσταί προσαρμογής του καταβεβλημένου μετοχικού κεφαλαίου αναλόγως προς τον χρόνον καταβολής αυτού, ο τρόπος ρυθμίσεως της εκ της προσαρμογής ταύτης προκυπτούσης αυξήσεως του κεφαλαίου και ο συμψηφισμός εις αυτό του τυχόν χρεωστικού υπολοίπου του λογαριασμού της προσαρμογής, και γ)εν γένει τα της καταρτίσεως των ισολογισμών των ανωνύμων εταιρειών, οίτινες μέλλουσι να συνταχθώσιν από 11 Νοεμβρίου 1945 και εφεξής, τα της λύσεως των τυχόν προκυπτόντων ζητημάτων ως και τα του ελέγχου δια την εξακρίβωσιν της ορθής εφαρμογής των διατάξεων του παρόντος και των κατ' εκτέλεσιν του εκδοθησομένων Β. Διαταγμάτων. Σελ. 37 Ισολογισμοί Ανωνύμων Εταιρειών 12.Α.γ.1-3 3.Η κατά τις διατάξεις του παρόντος προσαρμογή της    αξίας     κτήσεως      των    πάσης       φύσεως περιουσιακών στοιχείων των ανωνύμων εταιρειών δεν θεωρείται εν πάση περιπτώσει ως υπεραξία υποκειμένη εις οιανδήποτε κατά τας κειμένας διατάξεις φορολογίαν. 4.Δι' αποφάσεων των Υπουργών των Οικονομικών και Εθνικής Οικονομίας δύναται να επεκτείνηται η εφαρμογή των διατάξεων του παρόντος είτε εφ' όλων των επιχειρήσεων των λειτουργουσών υπό τον τύπον της ομορρύθμου ή ετερορρύθμου εταιρείας ή ατομικών επιχειρήσεων και επί των πάσης άλλης φύσεως οικονομικών οργανισμών είτε επί τινων εκ τούτων. 5.Η ισχύς του παρόντος Ν.Δ/τος άρχεται από της δημοσιεύσεώς του δια της Εφημερίδος της Κυβερνήσεως, υποβληθήσεται δε προς κύρωσιν εις την μέλλουσαν να συνέλθη Βουλήν. 